gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3535, del 09-07-1999 (1999/5832)

Rotlle d'apel·lació número 622/1998. Cèdula de notificació.
-----------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5832


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 622/1998. Cèdula de notificació. [1999/Q5832]
  
La Secció Sisena de l'Audiència Provincial de València ha dictat, en el rotlle d'apel·lació número 662/1998, la sentència que té l'encapçalament i part dispositiva que es diu tot seguit:
  
«Audiència Provincial de València
  
Secció Sisena
  
Sentència número 525
  
- President: Rafael Sempere Doménech
  
- Magistrats:
  
 Purificación Martorell Zulueta
  
 Juan Fermín Prado Arditto
  
València, 19 de maig de 1999
  
La Secció Sisena d'aquesta Audiència Provincial de València, sent-ne ponent el magistrat Juan Fermín Prado Arditto, les actuacions de judici de modificació de mesures, promogudes davant el Jutjat de Primera Instància número 3 de Gandia pel senyor José Alfonso Márquez Naranjo contra la senyora Rosa Ramón Contreras i el ministeri fiscal sobre modificació de mesures; pendents davant d'aquesta Secció en virtut del recurs d'apel·lació interposat pel demandat, representat per la procuradora Margarita Sanchis Mendoza i dirigit pel lletrat Francesc Candela Ruiz. L'apel·lat no ha comparegut. Ha sigut part el ministeri fiscal.
  
Decisió
  
Desestimem el recurs d'apel·lació interposat pel procurador Ramón Juan Lacasa, en nom i representació de la senyora Rosa Ramón Contreras, representada en aquesta segona instància per la procuradora Margarita Sanchis Mendoza, contra la sentència de 30 de març de 1998, dictada pel Jutjat de Primera Instància número 3 de Gandia, en les actuacions incidentals número 261/1992, que se segueixen contra aquesta a instància del senyor José-Alfonso Márquez Naranjo, incomparegut en aquesta apel·lació i en el qual ha sigut part el ministeri fiscal, i confirmem la sentència recorreguda, sense fer expressa imposició de les costes d'aquesta alçada.
  
I, quan pertoque, amb un certificat literal d'aquesta resolució i l' ofici oportú, retorneu les actuacions originals al jutjat de procedència.
  
Aquesta és al nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Alfonso Márquez Naranjo.
  
València, 8 de juny de 1999.- La secretària: Eugenia Rosa Martín Landete.
  
b) INTERPOSICIÓ O NO-ADMISSIÓ DE RECURSOS
  
Jutjat Contenció Administratiu
  
 número 2 de València
Diari Oficial de la Generalitat Valenciana


Sumari del DOGV 3558, del 11-08-1999 (1999/6796)

Informació pública del depòsit de l’acta de constitució i els estatuts de l’organització empresarial denominada Agrupación de Exportadores de Transformados (ARVET).
--------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6796


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització empresarial denominada Agrupación de Exportadores de Transformados (ARVET). [1999/F6796]
  
En compliment del que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en l'esmentada normativa, es fa públic que han sigut depositats en esta oficina, adscrita a la Direcció General de Treball, l'acta de constitució i els estatuts de l'organització empresarial denominada Agrupación de Exportadores de Transformados (ARVET), l'àmbit territorial de la qual se circumscriu a la Comunitat Valenciana; i el professional comprén totes les empreses productores o comerciants de transformats, exportadores o interessades en l'exportació, i que voluntàriament hi sol·liciten l'afiliació. Firmen l'acta de constitució el senyor Juan Orts Herranz, el senyor Andrés Candela Dualde i altres.
  
València, 7 de juny de 1999.- L'encarregat de l'Oficina de Depòsit d'Estatuts: Luis Bello Fernández-Moscoso.
Diari Oficial de la Generalitat Valenciana


Sumari del DOGV 3636, del 30-11-1999 (1999/9710)

RESOLUCIÓ de 29 d'octubre de 1999, de la Universitat de València, per la qual nomena, en virtut de concurs, la senyora Carmen Peiró Velert professora titular d'universitat, en l'àrea de coneixement de Didàctica de l'Expressió Corporal.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9710


Organisme emissor
:   Universitat de València

Tipus de document
:   Resolució

RESOLUCIÓ de 29 d'octubre de 1999, de la Universitat de València, per la qual nomena, en virtut de concurs, la senyora Carmen Peiró Velert professora titular d'universitat, en l'àrea de coneixement de Didàctica de l'Expressió Corporal. [1999/Q9710]
  
D'acord amb la proposta formulada per la comissió constituïda per a jutjar el concurs convocat per la Resolució de 29 de desembre de 1998, de la Universitat de València (BOE de 28 de gener de 1999), per a la provisió de la plaça de professor titular d'universitat (concurs número 85/1999) i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984 de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, ha resolt:
  
Nomenar la senyora Carmen Peiró Velert professora titular d'universitat, en l'àrea de coneixement de Didàctica de l'Expressió Corporal, adscrita al Departament Didàctica de l'Expressió Musical, Plàstica i Corporal.
  
València, 29 d'octubre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3454, del 15-03-1999 (1999/1684)

Recurs contenciós administratiu número 02/1199/1998.
----------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1684


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1199/1998. [1999/M1684]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Héctor Horacio López Artacho ha interposat un recurs contenciós administratiu, amb el número 02/1199/1998 contra la resolució secretari general de la Conselleria de Sanitat de 17 de febrer de 1998, data d'eixida 23 i notificat el 26 del mateix mes, és a dir, febrer de 1998, sobre deixar sense efecte contractacions per a ocupar la plaça número 7953 per personal facultatiu.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3550, del 30-07-1999 (1999/6558)

ORDRE de 21 de juny de 1999, de la Conselleria d'Economia, Hisenda i Administració Pública, per la qual acorda la desafectació de l'immoble situat al carrer Salamanca, número 68, portes 1 i 2 de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6558


Data del document
:   21-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 21 de juny de 1999, de la Conselleria d'Economia, Hisenda i Administració Pública, per la qual acorda la desafectació de l'immoble situat al carrer Salamanca, número 68, portes 1 i 2 de València. [1999/S6558]
  
Mitjançant Ordre d'1 de juliol de 1998, es va afectar com a seu de l'Organisme Públic Valencià d'Investigació, a favor de la Conselleria de Cultura, Educació i Ciència l'immoble situat al carrer Salamanca, número 68, portes 1 i 2, de València.
  
La Conselleria de Cultura, Educació i Ciència ha comunicat que l'immoble esmentat ha deixat de ser d'utilitat per als fins als quals es destina actualment.
  
En virtut de tot això i d'acord amb les facultats que tinc conferides per l'article 67 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Article 1
  
Desafectar, amb efectes des del dia 30 de juny de 1999, de la Conselleria de Cultura, Educació i Ciència l'immoble situat al carrer Salamanca, número 68, portes 1 i 2, de València, que consta en l'Inventari General de Béns i Drets de la Generalitat Valenciana amb el número A02/46/250/0438.
  
Article 2
  
Que la Conselleria de Cultura, Educació i Ciència designe un representant nomenat per la Direcció General de Tributs i Patrimoni, per a formalitzar la corresponent acta de desafectació.
  
València, 21 de juny de 1999
  
El conseller d'Economia, Hisenda i Administració Pública
Diari Oficial de la Generalitat Valenciana


Sumari del DOGV 3558, del 11-08-1999 (1999/6304)

Recurs contenciós administratiu número 01/2510/1998.
----------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/6304


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2510/1998. [1999/Q6304]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Laboratorios Forenqui, SA, ha interposat un recurs contenciós administratiu, amb el número 01/2510/1998, contra el Decret número 672/1998, de l'Ajuntament de Picassent, i la Resolució de 2 de desembre de 1998, de la Conselleria d'Obres Públiques, Urbanisme i Transports, DIC 153/98 AG/ps, CTU València 980787, apartat primer, porta C, sobre la imposició de cànon urbanístic.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3657, del 31-12-1999 (1999/10448)

DECRET 232/1999 de 23 de desembre, del Govern Valencià, pel qual s'aprova la cessió d'ús d'una ambulància, efectuada per la Caixa de Estalvis d'Ontinyent per a destinar-la a prestar serveis en l'Hospital d'Ontinyent.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10131


Data del document
:   23-12-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Ontinyent
    * automòbil
    * propietat mobiliària
    * cultura regional
    * transport de malalts

DECRET 232/1999 de 23 de desembre, del Govern Valencià, pel qual s'aprova la cessió d'ús d'una ambulància, efectuada per la Caixa de Estalvis d'Ontinyent per a destinar-la a prestar serveis en l'Hospital d'Ontinyent. [1999/X10988]
  
El consell d'administració de la Caixa d'Estalvis d'Ontinyent, en sessió realitzada el dia 25 de febrer de 1999, adoptà, entre altres, l'acord de ratificar l'oferiment realitzat mitjançant escrit del 10 de febrer de 1999 pel director general de la Caixa a la Conselleria de Sanitat respecte a la cessió d'ús a aquesta conselleria, d'un vehicle equipat com a ambulància UCI-mòbil, per a prestar servei en l'Hospital d'Ontinyent pel termini, i amb les altres condicions que s'estableixen en el dispositiu del conveni de col·laboració.
  
La Conselleria de Sanitat, a través del conseller, i mitjançant escrit de data 29 d'abril de 1999, ha estimat d'interès l'acceptació de la cessió d'ús indicada, segons les condicions imposades per la Caixa d'Estalvis d'Ontinyent.
  
De conformitat amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 23 de desembre de 1999,
  
DECRETE
  
Article 1
  
S'accepta la cessió d'ús del vehicle furgó Mercedes Benz, model 612D/3700, ambulància UCI-mòbil, amb la finalitat de prestar servei en l'Hospital d'Ontinyent, realitzada per la Caixa d'Estalvis d'Ontinyent, de conformitat amb el dispositiu que figura en l'esborrany del conveni de col·laboració.
  
Article 2
  
Facultar el conseller de Sanitat per a la firma del conveni i altres documents necessaris.
  
Article 3
  
La Conselleria de Sanitat haurà de subscriure, conjuntament amb l'entitat donant, un acta de lliurament del vehicle esmentat que faça efectiu el que disposa el present decret.
  
València, 23 de desembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 3526, del 28-06-1999 (1999/4631)

Recurs contenciós administratiu número 02/0002025/1998.
-------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4631


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0002025/1998. [1999/4631]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Carmen Ferrandis Manclús ha interposat un recurs contenciós administratiu, amb el número 02/0002025/1998 contra la resolució de 3 de juny de 1998 del director general de personal docent de la Conselleria de Cultura, expedient AM/ep. sobre reconeixement al dret de percebre el complement específic.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3639, del 03-12-1999 (1999/9857)

RESOLUCIÓ de 18 de novembre de 1999, de la Universitat d'Alacant, per la qual es fa pública la composició d'unes comissions jutjadores de concursos docents.
------------------------------------------------------------------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9857


Organisme emissor
:   Universitat d'Alacant

Tipus de document
:   Resolució

RESOLUCIÓ de 18 de novembre de 1999, de la Universitat d'Alacant, per la qual es fa pública la composició d'unes comissions jutjadores de concursos docents. [1999/X9857]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i vocals secretaris per aquesta Universitat, i fet el sorteig establert en l'article 6.6 de l'esmentat Reial Decret 1.888/1984, aquest Rectorat fa pública la composició de les comissions que han de resoldre els concursos per a la provisió de places de professorat, convocades per resolució d'aquesta universitat de dates 31 de març de 1999 (BOE de 24 de abril de 1999), 30 de abril de 1999 (BOE de 28 de maig de 1999), i 31 de maig de 1999 (BOE de 21 de juny de 1999) i que es relacionen en l'annex d'aquesta resolució.
  
Aquestes comissions hauran de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant del rector en el termini de 15 dies hàbils a partir de l'endemà de la publicació.
Diari Oficial de la Generalitat Valenciana


Sumari del DOGV 3438, del 19-02-1999 (1999/1204)

Venciment del termini de licitació dels concursos de referència. Expedients SU/77/98, SU/78/98, SU/79/98 i SU/80/98.
--------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1204


Organisme emissor
:   Universitat Jaume I de Castelló

Tipus de document
:   Anunci

Venciment del termini de licitació dels concursos de referència. Expedients SU/77/98, SU/78/98, SU/79/98 i SU/80/98. [1999/X1204]
  
Venciment termini licitació dels següents concursos:
  
- «Subministrament, plantació i primer reg d'enjardinament per a l'edifici del Rectorat i segona fase de l'edifici de la Biblioteca del Campus del Riu Sec de la Universitat Jaume I»; ref. expedient SU/77/98.
  
- «Subministrament, entrega i instal·lació de mobiliari per a despatxos per a la Biblioteca del Campus del Riu Sec de la Universitat Jaume I»; ref. expedient SU/78/98.
  
- «Subministrament, entrega i instal·lació d'una màquina combinada d'assaigs de materials de construcció per al laboratori de Resistència de Materials, Estructures i Construccions Industrials de la Unitat Predepartamental de Tecnologia de la Universitat Jaume I»; ref. expedient SU/79/98.
  
- «Subministrament, entrega i instal·lació d'equipament informàtic per al laboratori de Visió per Ordinador de la Unitat Predepartamental d'Informàtica de la Universitat Jaume I»; ref. expedient SU/80/98.
  
En el punt 7 a) dels anuncis de licitació del concursos de referència, publicats en el Diari Oficial de la Generalitat Valenciana de data 8 i 10 de febrer de 1999, s'estableix com a data límit de presentació de les ofertes: «26 dies naturals comptadors des de l'endemà de la publicació d'aquest anunci en el Diari Oficial de la Generalitat Valenciana. En el supòsit que l'últim dia del termini coincidisca en dissabte o en dia inhàbil, aquest termini finalitzarà el primer dia hàbil següent».
  
Atés que l'últim dia del venciment és el 9 de març de 1999, dia festiu en la Universitat Jaume I de Castelló, s'estableix com últim dia de termini per a presentar ofertes als concursos de referència, el dia 10 de març de 1999.
Diari Oficial de la Generalitat Valenciana


Sumari del DOGV 3478, del 21-04-1999 (1999/2196)

Informació pública del depòsit de l'acta de constitució i els estatuts de l'organització empresarial denominada Instaladores y Conservadores de Grúas Torre Asociados.
----------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2196


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització empresarial denominada Instaladores y Conservadores de Grúas Torre Asociados. [1999/M2196]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que ha sigut dipositada en esta oficina, adscrita a la Direcció General de Treball, l'acta de constitució i els estatuts de l'organització empresarial denominada Instaladores y Conservadores de Grúas Torre Asociados, l'àmbit territorial de la qual se circumscriu al de la Comunitat Valenciana, i el professional comprén les empreses que presten els seus servicis integrant totes les activitats professionals relacionades amb el lloguer de les grues torre i de qualsevol altra maquinària del sector de la construcció, i que voluntàriament hi sol·liciten la seua afiliació.
  
Firmen l'acta de constitució el senyors José Gómez Rubio, Ramón Paredes Ribarrocha i altres.
Diari Oficial de la Generalitat Valenciana


Sumari del DOGV 3615, del 29-10-1999 (1999/9110)

Informació pública del sorteig que ha de resoldre el que disposa el segon paràgraf de la disposició transitòria segona del reglament de procediment per a l'elecció i designació dels membres dels òrgans de govern de l'entitat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9110


Organisme emissor
:   Caixa d'Estalvis del Mediterrani

Tipus de document
:   Anunci

Informació pública del sorteig que ha de resoldre el que disposa el segon paràgraf de la disposició transitòria segona del reglament de procediment per a l'elecció i designació dels membres dels òrgans de govern de l'entitat. [1999/M9110]
  
En compliment del que disposa el número 2 de l'article 17 del Decret 81/1990, del Consell de la Generalitat Valenciana, de Desplegament de la Llei 1/1990, de 22 de febrer, de la Generalitat Valenciana, sobre Caixes d'Estalvis, en matèria d'òrgans de govern, modificat pel Decret 14/1994, de 25 de gener, i pel Decret 212/1997, de 23 de juliol, del Govern Valencià, i per tal de resoldre el que disposa el segon paràgraf de la disposició transitòria segona del reglament de procediment per a l'elecció i designació dels membres dels òrgans de govern d'aquesta entitat, el president de la Comissió Electoral, en ús de la delegació de facultats que té delegades, ha resolt:
  
Celebrar, davant notari, l'oportú sorteig el pròxim dia 3 de novembre.
  
Alacant, 20 d'octubre de 1999.- El president de la Comissió Electoral: Antonio Alcalá de Vargas-Machuca.